ການດຳເນີນຄະດີຄັ້ງທີສອງ ຕໍ່ອະດີຜູ້ນຳຂະເໝນແດງ 2 ຄົນ ເລີ້ມຂຶ້ນແລ້ວ (ສະໄລດ໌/ວີດີໂອ)
ອະດີດຜູ້ນຳລັດ ຂຽວ ສຳພັນ ແລະ ນວນ ເຈຍ ຫົວໜ້າຝ່າຍ ອຸດົມການ ປະເຊີນກັບຂໍ້ຫາ ຂ້າລ້າງເຊື້ອຊາດເຜົ່າພັນ ໃນການດຳເນີນຄະດີ ທີ່ເລີ້ມຂຶ້ນ ຢູ່ພະນົມເປັນ.
ທີ່ກຳປູເຈຍ ສານທີ່ສະໜັບສະໜຸນໂດຍສະຫະປະຊາຊາດ ໄດ້ ເລີ້ມກາານດຳເນີນຄະດີ ຄັ້ງທີ 2 ຕໍ່ເຈົ້າໜ້າທີ່ລະດັບສູງສຸດ ຂອງຂະເໝນແດງ 2 ຄົນ ທີ່ຍັງມີຊີວິດ ອະດີດຜູ້ນຳລັດ ຂຽວ ສຳພັນ ແລະ ນວນ ເຈຍ ຫົວໜ້າຝ່າຍອຸດົມ ການ ປະເຊີນກັບຂໍ້ຫາ ຂ້າລ້າງເຊື້ອຊາດເຜົ່າພັນ ໃນການດຳເນີນ ຄະດີທີ່ເລີ້ມຂຶ້ນ ໃນວັນພຸດມື້ນີ້ ຢູ່ນະຄອນຫລວງພະນົມເປັນ ຜູ້ນຳທີ່ຊະລາພາບທັງສອງ ມີກຳນົດຈະຖືກຕັດສິນລົງໂທດໃນ ວັນທີ 7 ສິງຫາ ເດືອນໜ້ານີ້ ຫຼັງຈາກໄດ້ຖື້ກຕັດສິນວ່າ ມີຄວາມ ຜິດໃນການດຳເນີນຄະດີເທື່ອທຳອິດ ໃນຂໍ້ຫາກໍ່ອາຊະຍາກຳຕ້ານມວນມະນຸດ ທີ່ໄດ້ສິ້ນ ສຸດລົງ ໃນປີແລ້ວນີ້ ໃນການດຳເນີນຄະດີຢູ່ສານ ໃນວັນພຸດມື້ນີ້ Khieu Samphan ທີ່ເບິ່ງຄືວ່າ ມີສຸຂະພາບ ແຂງແຮງດີນັ້ນ ໄດ້ຈົດຂໍ້ຄວາມ ຢູ່ຄຽງ ຂ້າງທີມທະນາຍຄວາມຂອງລາວ ສ່ວນ Nuon Chea ບໍ່ໄດ້ມີໜ້າ ການພິຈາລະນາຄະດີຄັ້ງທີ 2 ນີ້ ແມ່ນຈະສຸມໃສ່ ກາານສັງຫານ ໝູ່ຊາວກຳປູເຈຍຊົນກຸ່ມນ້ອຍ ເຊື້ອສາຍຫວຽດນາມ ແລະ ຈາມ ມຸສລິມ ຫຼາຍແສນຄົນ ມີຊາວກຳປູເຈຍ ຫຼາຍຮອດ 2 ລ້ານຄົນ ໄດ້ຖືກຂ້າຕາຍ ໃນ ລະຫວ່າງການປົກຄອງ ຂອງພວກຂະເໝນແດງ ທີ່ພະຍາຍາມ ຈະສ້າງຕັ້ງ ລັດສັງຄົມນິຍົມທີ່ສົມບູນແບບ ໃນຊຸມປີ 1970 ນັ້ນ